**ԱՄՓՈՓԱԹԵՐԹ**

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՄԱՐՏԻ 26-Ի N 357-Լ ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ ՀՀ ՎԱՐՉԱՊԵՏԻ ՈՐՈՇՄԱՆ ՆԱԽԱԳԾԻ

|  |  |
| --- | --- |
| 1. ՀՀ ֆինանսների նախարարություն | 06.05.2021թ. |
| N 01/29/7037-2021 |
| Հայաստանի Հանրապետության կառավարության 2020 թվականի մարտի 26-ի N 357-Լ որոշման մեջ լրացում կատարելու մասին ՀՀ կառավարության որոշման նախագծի կարգավորումների վերաբերյալ դիտողություններ և առաջարկություններ չկան: | **Ընդունվել է ի գիտություն** |
| 2. ՀՀ արդարադատության նախարարություն |  |
|  |
| «Հայաստանի Հանրապետության կառավարության 2020 թվականի մարտի 26-ի N 357-Լ որոշման մեջ լրացում կատարելու մասին» Հայաստանի Հանրապետության կառավարության նախագծի 1-ին կետով նախատեսվում է կարգավորում համաձայն որի՝ սահմանվում է, որ Հայաստանի Հանրապետության կառավարության 2020 թվականի մարտի 26-ի N 357-Լ որոշմամբ հաստատված միջոցառման շրջանակներում վարկերի տրամադրման վերջնաժամկետ է ամրագրվում 2021 թվականի մայիսի 31-ը և 2021 թվականի հունիսի 1-ից սույն միջոցառման շրջանակներում վարկերի տրամադրման գործընթացներ չեն իրականացվելու։  Այս առումով գտնում ենք, որ վարկերի տրամադրման վերջնաժամկետ սահմանելիս անհրաժեշտ է նկատի ունենալ այն դեպքերը, երբ մինչև նախատեսվող վերջնաժամկետն արդեն իսկ սկսվել և չեն ավարտվել վարկերի տրամադրման գործընթացները, ինչպես նաև անհրաժեշտ է նախատեսել վերջնաժամկետի սահմանման ողջամիտ ժամկետ՝ նկատի ունենալով այն հանգամանքը, որ իրազեկման տեսանկյունից անհրաժեշտ է հիմնավոր ժամանակահատված, որը հնարավորություն կտա հասցեատիրոջը իր վարքագիծը համապատասխանեցնելու սահմանված պահանջներին: | **Ընդունվել է։**  Միջոցառման ծրագրի ավարտ է սահմանվել հունիսի 18-ը։  Հարկ է նշել, որ Միջոցառման շրջանակներում վարկերի տրամադրման դիմումների վերջնաժամկետ է ամրագրված եղել 2020 թվականի հունիսի 30-ը և 2020 թվականի հուլիսի 1-ից միջոցառման շրջանակներում վարկերի տրամադրման նոր հայտեր չեն ընդունվել։ Մինչ այդ ժամանակահատվածը շահառու դառնալու համար հայտ ներկայացրած և հաստատված 40 տնտեսավարողներ շուրջ 1 տարի է ֆինանսավորման փուլի համար անհրաժեշտ պահանջները չեն կատարել (փաստաթղթեր չեն ներկայացրել, երաշխավորության պայմանագրի չեն կնքել, չեն ներկայացել բանկի հետ վարկային պայմանագրի կնքման և այլն։  Չնայած վերոնշյալ հանգամանքներին, Ներդրումների աջակցման կենտրոնի կողմից մշտապես աշխատանքներ են տարվել նշված տնտեսավարողների հետ կապ հաստատելու և ֆինանսավորման գործընթացը ավարտելու ուղղությամբ։ Արդյունքում 40 տնտեսավարողներից միայն 4-ն են արձագանքել ֆինանսավորման փուլի գործընթացն ավարտելու հարցին, սակայն կրկին չեն շարունակել իրականացնել գործընթացը։  Հաշվի առնելով վերոգրյալը՝ գտնում ենք, որ սույն թվականի հունիսի 18-ը ողջամիտ ժամկետ է նշված տնտեսավարողների հետ Միջոցառման շրջանակում ստեղծված հարաբերությունները կարգավորելու համար։ |